Hið árlega Nikulásarmót í knattspyrnu mun fara fram laugardaginn 13. júní á Ólafsfirði og er fyrir 6. - 8. flokk drengja og stúlkna . Leikið er í 2 × 7 mínútur . Meðal félaga sem koma í ár eru Dalvík , Þór , KA , Völsungur og Neisti . Alls keppa 36 lið í ár á mótinu og keppendur tæplega 300 talsins . Áætlað er að mótið hefjist kl 10:00 og ljúki upp úr kl. 14:00 . Þátttakendur fá verðlaunapening , grillveislu og gjöf frá styrktaraðila . Að loknu móti verður stærsta vatnsrennibraut landsins opin . Nikulás er félag sem nokkrir sjómenn á frystitogaranum Sigurbjörgu ÓF stofnuðu árið 1990 með það að markmiði að efla íþróttastarf í Ólafsfirði . Fyrsta Nikulásarmótið var haldið 1991 , þá voru keppendur um 100 talsins .